превозно средство, в които системата за предна защита е вероятно да влезе в съприкосновение по време на изпитването;
 1.3.
 „минимална височина на системата за предна защита“ означава, при всяко напречно положение, разстоянието по вертикала между земята и долната базова линия на системата за предна защита, когато превозното средство е в неговото нормално положение на движение.
 1.4.
 „долна базова линия на системата за предна защита“ означава линия, която означава долната граница на значимите точки при контакт на пешеходец със системата за предна защита. Линията е геометричната следа на най-ниските допирни точки между права летва с дължина 700 mm и системата за предна защита, когато правата летва, държана успоредно на надлъжната вертикална равнина на превозното средство и наклонена на 25° напред, е в постоянен допир със земната повърхност и с повърхността на предната система за защита, и се премества по предната част на превозното средство (виж фигура 2);
 Фигура 2
 Определяне на долната базова линия на системата за предна защита
 1.5.
 „една трета от системата за предна защита“ означава геометричната следа между ъглите на системата за предна защита, измерена, следвайки външния хоризонтален контур на системата за предна защита, с рулетка, и разделена на три равни части;
 1.6.
 „максимална височина на системата за предна защита“ означава при всяко напречно положение разстоянието по вертикала между земята и горната базова линия на системата за предна защита, когато превозното средство е в неговото нормално положение на движение.
 1.7.
 „горна базова линия на системата за предна защита“ означава линия, която определя горната граница на значимите точки при контакт на пешеходец със системата за предна защита. Линията е геометричната следа на най-високите допирни точки между права летва с дължина 700 mm и системата за предна защита, когато правата летва, държана успоредно на надлъжната вертикална равнина на превозното средство и наклонена на 20° назад, е в постоянен допир със земната повърхност и с повърхността на бронята и се премества по предната част на превозното средство (виж фигура 3);
 Ако е необходимо, правата летва може да се скъси, за да се избегне всякакъв контакт с елементи, разположени над системата за предна защита;
 Фигура 3
 Определяне на горната базова линия на системата за предна защита
 1.8.
 „разгъната дължина“ означава геометричната следа, описана върху предната горна повърхност или на системата за предна защита от единия край на рулетка, когато тя се държи във вертикална надлъжна равнина на превозното средство и се премества по предната горна повърхност или системата за предна защита. По време на тази процедура рулетката е опъната и единият ѝ край се поддържа в контакт с базовото ниво на земята, във вертикално положение пред предната повърхност на бронята или системата за предна защита, а другият ѝ край се поддържа в контакт с предната горна повърхност или системата за предна защита (виж фигура 4, например). Превозното средство е в нормално положение за движение.
 Фигура 4
 Разгъната дължина на системата за предна защита
 2.
 Общи разпоредби:
 2.1.
 Производителят предоставя на техническата служба, отговорна за извършване на изпитванията за одобряване на типа, един образец от типа система за предна защита, която ще се